Карипска Холандија

Карипска Холандија () — збирен назив за три посебни општини на Холандија во Карипското Море, опфаќајќи ги островите Бонер, Свети Евстахиј и Саба, иако поимот понекогаш се однесува на сите острови на Холандските Кариби. Денес островите се водат како јавни тела на Холандија во службена смисла и имаат статус прекуморска територија на Европската Унија, иако не се дел од неа. Во законодавството го носат и името острови БЕС (), што е акроним од нивните имиња.

Бонер (вкл. островчето Мал Бонер) е еден од Заветрените Антили, недалеку од брегот на Венецуела. Свети Евстахиј и Саба се главни во групата Мали Антили и лежат јужно од Свети Мартин, а северозападно од Свети Китс и Невис.

 Правен статус 
Трите острови го добиле тековниот статус со распуштањето на Холандските Антили на 10 октомври 2010 г. Истовремено, Курасао и Свети Мартин станале автономни земји () во состав на Кралството Холандија. Со таков статус се стекнал и островот Аруба, исто така во Карибите. Поимот „Холандски Кариби“ правно се однесува само на трите општини, но неслужбено се користи за сите карипски острови на Кралството Холандија. Општините зафаќаат вкупна површина од   и заеднички имаат  жители..

 Управа 
Посебните општини () имаат слични надлежности како општините во самата Холандија. Извршната власт ја има Управниот совет, на чие чело стои Островски управни. Граѓаните имаат свои претставници во Островскиот совет во месните работи, а воедно имаат право да гласаат на холандските и на европските избори.

Во службена смисла, островите во холандскиот закон се „јавни тела“ (), а не општини (). За разлика од обичните општини, тие не се дел од ниедна покраина; покраинските надлежности се поделени помеѓу островските управи и холандската влада, односно Државната служба за Карипска Холандија, и затоа овие општини важат за „посебни“.

Многу холандски закони имаат свои верзии што важат во Карипска Холандија. На пример, социјалната заштита не е на истото ниво како во европскиот дел на државата.

+Посебни општини на Холандија Општина Изворно име Седиште Површина(км2) Население(2014) Густина(жит/кмс)  Bonaire  Кралендајк 28818.90566  Saba  Ботом 131.811139  Sint Eustatius  Орањестад 213.877185 Вкупно 322 24.593 76

 Државна служба 
Државната служба за Карипска Холандија () е задолжена за даночната политика, јавниот ред, доселеништвото, сообраќајната инфраструктура, здравството, образованието и социјалата на островите и ги пружа тие услуги во име на Владата на Холандија. Орган е создаден во 2008 г. како Центар на регионалните служби, а денешниот облик го добил со промената на статусот на 1 септември 2010 г. Државната влада на островите ја застапува Претставник, чија улога е слична на Кралскиот комесар.

 Географија 
мини|десно|250п|Карта на Бонер, Св. Евстахиј и Саба во рамките на поранешните Холандски Антили.
Карипска Холандија географски ѝ припаѓа на островската група Мали Антили. Во состав на групата:
 Бонер е еден од островите АБЦ на веригата Заветрени Антили во соседство на венецуелскиот брег. Заетрените Антили се од мешано вулканско-корално потекло.
 Саба и Свети Евстахиј се во склоп на островите ССС од групата Приветрени Острови. Лежат источно од Порторико и Девствените Острови. Приветрените Острови се од исклучиво вулканско потекло, со ридест терен, и мошне малку обработливо земјиште. Највисока точка е планината Маунт Синери на Саба, која со своите 887 м е највисокото место целото Кралство Холандија.

 Клима 
Островите на Карипска Холандија се одликуваат со тропска клима и топло време преку целата година. Заветрените Острови се потопли и посуви од Приветрените. Лете знаат да се јавуваат урагани.

 Currency 
Сè 1 јануари 2011 г. на островите се користел холандскоантилскиот гилдер, кога е усвоен американскиот долар, иако валутата во матичната земја е еврото. За разлика од нив, останатите острови од поранешните Холандски Антили — Курасао и Свети Мартин — го употребуваат карипскиот гилдер.

 Поврзано 
 Холандски Антили
 Кралство Холандија
 Заветрени Антили

 Белешки 

 Наводи 

 Надворешни врски 

 Карипска Холандија — Википатување 
 Државна служба за Карипска Холандија


Категорија:Општини во Холандија
Холандија
Категорија:Острови во Холандија
Категорија:Холандски Кариби
Категорија:Административна поделба на Холандија
Категорија:Заветрени Острови
Категорија:Појавено во 2010 година
Категорија:Држави и територии настанати во 2010 година